Source: http://docplayer.fi/23658347-Varsinais-suomen-ely-keskus-merikarvian-hahkankeitaan-linnustoselvitys-2012-ahlman.html
Timestamp: 2018-11-15 15:36:14+00:00
Document Index: 8484109

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

VARSINAIS-SUOMEN ELY-KESKUS MERIKARVIAN HAHKANKEITAAN LINNUSTOSELVITYS 2012 AHLMAN - PDF
Download "VARSINAIS-SUOMEN ELY-KESKUS MERIKARVIAN HAHKANKEITAAN LINNUSTOSELVITYS 2012 AHLMAN"
1 VARSINAIS-SUOMEN ELY-KESKUS MERIKARVIAN HAHKANKEITAAN LINNUSTOSELVITYS 2012 AHLMAN Konsultointi & suunnittelu
2 sisällysluettelo Johdanto... 3 Laskentamenetelmä... 5 Tulokset... 5 Linnuston yleiskuvaus... 5 Lajikohtaista tarkastelua... 6 Suojelullisesti huomattavat lajit EU:n lintudirektiivin lajit, EVA-lajit sekä UHEX-lajit Luonnonsuojelulain 46 :n ja 47 :n lintulajit sekä uhanalaiset päiväpetolinnut. 10 Pesimälinnuston suojelupistearvo Linnustollisesti arvokkaat alueet Pesimälinnuston muutokset Linnuston kannalta huomioitavat suojelualueet ja aluerajaukset Yhteenveto ja johtopäätökset Viitteet... 18
3 JOHDANTO Merikarvian Hahkankeidas sijaitsee Pohjois-Satakunnassa noin 10,5 kilometsiä Merikarvian kirkonkylän koillispuolella ja kaksi kilometriä Kuvaskankaan kylästä länteen. Selvitysalueen pinta-ala on noin 68 hehtaaria (kuva 1). Hahkankeidas on eteläosastaan ojitettua ja luonnontilaltaan muuttunutta nevaa ja rämettä, jolla puuston kasvu on voimakasta. Alueen muu osa on pääosin ojittamatonta ja luonnontilaista suota; keskiosa on avointa nevaa, jossa on märkiä ja upottavia kuljuja (kuva 2). Suon kaakkoisosassa on noin 1,6 hehtaarin laajuinen Hahkamanlammi (kuva 3), johon on johdettu yhteensä kolme laskuojaa. Hahkamanlammen kaakkoispuolella on kesämökki, joka jää aluerajauksen ulkopuolelle. Itäja länsipuolella aluerajauksen sisään kuuluu hieman myös metsää. Tämä raportti esittelee Varsinais-Suomen ELY-keskuksen tilaaman Merikarvian Hahkankeitaan linnustoselvityksen tulokset, joiden perusteella voidaan arvioida suon linnustollisia arvoja. Alueeseen kiinnitettiin ELY-keskuksen toimesta huomiota, sillä se on pääosin ojittamaton ja kaakkoisosassa on lampare. Linnustoinventointi on osa Satakunnan soiden moninaiskäytön selvitys -hanketta. Maastotöistä vastaa lintuihin syventynyt luontokartoittaja Sami Luoma. Raportoinnista vastaavat Luoma ja lintuihin syventynyt luontokartoittaja Santtu Ahlman (Ahlman Konsultointi & suunnittelu). Kuva 1. Hahkankeitaan rajaus (68 ha). 3
4 Kuva 2. Märät ja upottavat kuljut lisäävät alueen linnustoa. Kuva: Sami Luoma Kuva 3. Hahkamanlammi on riittävän suuri kaakkurin pesäpaikaksi, mikäli lammelle vietäisiin tekosaareke. Kuva: Sami Luoma 4
5 LASKENTAMENETELMÄ Maalinnusto selvitettiin kartoituslaskennoin ja 6.6. Kartoitukset tehtiin hyvin varhain aamuyöstä alkaen, kunnes linnut lopettivat aktiivisen laulamisen. Yölaulajiin keskittyviä inventointeja ei tehty. Menetelmä soveltuu hyvin pienten ja rikkonaisten alueiden kartoituksiin, ja se perustuu siihen, että kaikki pareiksi tulkittavat havainnot merkitään karttapohjalle, jotta päällekkäisyyksiltä vältytään. Pareiksi tulkittiin seuraavat havainnot: laulava koiras, varoitteleva koiras, nähty koiras, varoitteleva naaras, nähty naaras, varoitteleva pari ja nähty pari. Kartoituslaskenta on tarkin mahdollinen linnustonselvitysmenetelmä. Alueen vesilinnut (puolisukeltajasorsia) tulkittiin pareiksi koiraiden lukumäärän perusteella. Kahden inventointikerran selvitystä ei voida pitää täysin luotettavana luonnontilaisen alueen ja suolampareen vuoksi. Kyseisellä alueella tulisi tehdä vähintään kolmen inventointikierroksen laskenta, jotta linnustosta saataisiin kattavampi kuva. Kahdella käyntikerralla saatiin kuitenkin melko hyvä kuva lajiston rakenteesta. tulokset Linnuston yleiskuvaus Tutkimusalueella pesi kartoituslaskentojen perusteella 29 eri lintulajia ja yhteensä 73 paria (taulukko 1). Parit jakaantuivat melko tasaisesti alueella, joskin enemmän lintuja oli metsäisemmissä osissa ja vastaavasti vähemmän avoimella nevalla ja pohjoisosan rämeellä. Yleisimmät lajit olivat metsäkirvinen, peippo, pajulintu ja vihervarpunen. Nämä neljä lajia muodostivat 42 prosenttia kokonaisparimäärästä. Varsinaisia suohon sidoksissa olevia pesimälajeja olivat riekko, kapustarinta, kuovi, liro, niittykirvinen ja pensastasku. Laskennoissa havaittiin lisäksi kolme lajia, jotka eivät varmasti pesi kohdealueella: telkkä, haarahaukka ja tervapääsky. 5
6 Taulukko 1. Hahkankeitaan pesimälinnusto parimäärineen. Laji Parimäärä Laji Parimäärä Tavi 3 Laulurastas 3 Sinisorsa 1 Punakylkirastas 1 Riekko 1 Lehtokerttu 2 Kapustarinta 1 Hernekerttu 1 Kuovi 1 Tiltaltti 1 Liro 1 Pajulintu 7 Sepelkyyhky 2 Hippiäinen 2 Käki 2 Harmaasieppo 2 Haarapääsky 1 Kirjosieppo 3 Metsäkirvinen 11 Talitiainen 2 Niittykirvinen 1 Varis 1 Västäräkki 2 Korppi 1 Punarinta 2 Peippo 8 Leppälintu 2 Vihervarpunen 4 Pensastasku 3 Yhteensä 72 Lajikohtaista tarkastelua Tavi (Anas crecca) Hahkamanlammilla pesi kolme paria (reviirikartta 1). Tavi on hyvin vaatimaton pesimäpiirinsä suhteen, sillä sille kelpaavat toisinaan jopa metsäojat. Se on Suomen erityisvastuulaji. Sinisorsa (Anas platyrhynchos) Yksi pari pesi Hahkamanlammilla (reviirikartta 1). Tavallisesti sinisorsien pesivä parimäärä tulkitaan toukokuun alussa, mutta Hahkamanlammin koiras tulkittiin pesiväksi tehdyn laskennan perusteella. Sinisorsa on hyvin yleinen laji, joka on pesimäympäristönsä valinnassa varsin vaatimaton. Riekko (Lagopus lagopus) Ensimmäisessä laskennassa havaittiin varoitteleva lintu alueen keskiosassa (reviirikartta 1). Lisäksi molemmilla laskentakerroilla löytyi lajin jätöksiä alueen etelä- ja kaakkoisosasta. Se on taantunut voimakkaasti Satakunnassa, ja sen levinneisyysalueen pohjoisraja kulkee käytännössä Satakunnan pohjoisosissa. Riekko on hyvin vaatelias suolaji, joka on alueellisesti uhanalainen. 6
7 Teeri (Tetrao tetrix) Alueella ei tulkittu pesivän yhtään paria, mutta itäosassa soidinsi kaksi koirasta Luultavasti laji pesi lähellä Hahkankeidasta. Teeri on valtakunnallisessa uhanalaisuusluettelossa silmälläpidettävä (NT), Suomen erityisvastuulaji ja EU:n lintudirektiivin I-liitteen laji. Teeren soidinpaikat ovat avoimia, usein soita, turvetuotantoalueita, peltoja tai hakkuuaukkoja. Kapustarinta (Pluvialis apricaria) Yksi soidintava koiras oli alueen avoimella nevalla (reviirikartta 1). Kapustarinta on melko vaatelias avosoiden laji, joka on harvalukuinen pesijä Satakunnassa. Se on EU:n lintudirektiivin I-liitteen laji ja alueellisesti uhanalainen. Kuovi (Numenius arquata) Alueen keskiosassa pesi yksi pari (reviirikartta 1). Kuovi on selvästi taantunut viljelysmaiden avopesijä, joka viihtyy toisinaan myös avosoilla. Suolajina sitä voidaan pitää hyvin vaateliaana pesijänä, joka vaatii riittävän suuren avonevan. Se on Suomen erityisvastuulaji. Liro (Tringa glareola) Yksi pari pesi Hahkamanlammin välittömässä läheisyydessä (reviirikartta 1). Liro on pääosin avosoiden ja luhtarantaisten lintuvesien laji, jonka pesimäkannan painopiste on pohjoisessa. Se on taantunut soiden ojitusten vuoksi. Liro on Suomen erityisvastuulaji ja EU:n lintudirektiivin I-liitteen laji. Se on myös alueellisesti uhanalainen. Sepelkyyhky (Columba palumbus) Länsi- ja koillisosassa oli huhuileva lintu (reviirikartta 2). Tyypillisesti sepelkyyhky suosii viljelysmaiden liepeiden kuusikoita. Laji on hyvin tavallinen laji eteläisen Suomen alueella ja pesii usein myös kaukana viljelysseuduilta. Käki (Cuculus canorus) Kaksi kukkujaa löydettiin alueen reunamilta (reviirikartta 2). Käki on monenlaisten metsien laji, joka loisii toisten lajien pesiin. Haarapääsky (Hirundo rustica) Yksi pari havaittiin molemmilla laskentakerroilla Hahkamanlammilla, joten laji pesinee lammen kaakkoisosassa olevassa kesämökissä (reviirikartta 2). Mökki on aluerajauksen ulkopuolella, mutta linnut ruokailevat aluerajauksen sisällä, joten laji merkittiin pesiväksi tutkimusalueella. Haarapääsky pesii mieluiten maalaismaisemissa pihapiireissä. Se on taantunut viime aikoina. 7
8 Metsäkirvinen (Anthus trivialis) Alueella oli yhteensä 11 reviiriä (reviirikartta 2). Metsäkirvinen on muun muassa kasvatusmänniköiden ja hakkuuaukkojen peruslaji. Se on eräs Suomen runsaslukuisimmista linnuista ja Hahkankeitaan selvästi runsain laji. Niittykirvinen (Anthus pratensis) Alueen keskiosan avoimella alueella pesi yksi pari (reviirikartta 2). Laji asuttaa avonaisia suoaloja, mutta puuttuu puustoisilta rämeiltä. Västäräkki (Motacilla alba) Alueelta löydettiin kaksi reviiriä (reviirikartta 2). Västäräkki on pesimäpaikkansa suhteen hyvin sopeutuvainen, sillä sille kelpaavat niin pihapiirien rakennukset, rantakivikot, suot kuin hakkuuaukotkin. Punarinta (Erithacus rubecula) Kaksi reviiriä oli metsäisemmissä osissa aluetta (reviirikartta 3). Punarinta pesii monenlaisissa elinympäristöissä, mutta kuusikot ja lehdot ovat sen suosiossa. Leppälintu (Phoenicurus phoenicurus) Kaksi laulavaa koirasta oli alueen pohjoispuoliskolla (reviirikartta 3). Leppälintu ei yleensä pesi joka rämeellä, vaan vaatii vähän vankempaa puustoa, jollaista löytyy alueen reunamilta. Se on Suomen erityisvastuulaji. Pensastasku (Saxicola rubetra) Kolme reviiriä oli avoimen nevan reunaosissa (reviirikartta 3). Pensastasku pesii soiden lisäksi muun muassa viljelysmailla. Se vaatii elinympäristöltään avoimuutta ja suojaavaa aluskasvillisuutta pesimiseen. Laulurastas (Turdus philomelos) Alueen metsäisiltä paikoilta löydettiin kolme paria (reviirikartta 3). Laji on tavallinen koko Suomessa havumetsävyöhykkeellä. Punakylkirastas (Turdus iliacus) Yksi laulava koiras oli eteläosan ojitetulla vyöhykkeellä (reviirikartta 3). Punakylkirastas on monenlaisten tiheikköjen, pihapiirien ja lehtimetsien yleinen laji. 8
9 Lehtokerttu (Sylvia borin) Itäosan rehevimmissä metsissä oli kaksi laulavaa koirasta (reviirikartta 3). Lehtokerttu on nimensä mukaisesti rehevien metsien laji, joka viihtyy etenkin lehtimetsissä ja metsänlaiteilla. Hernekerttu (Sylvia curruca) Yhden parin elinpiiri löydettiin alueen itäosasta (reviirikartta 4). Hernekerttu on varsin karujen paikkojen laji, joka pesii muun muassa pensaikkomailla, taimikoissa ja kuivilla metsien laiteilla. Tiltaltti (Phylloscopus collybita) Yksi laulava koiras oli itäosan kuusikossa (reviirikartta 4). Tiltaltti viihtyy monenlaisissa metsissä, mieluiten havupuuvaltaisissa. Karuimpia männiköitä se kuitenkin yleensä karttaa. Pajulintu (Phylloscopus trochilus) Alueella pesi yhteensä seitsemän paria (reviirikartta 4). Pajulintu suosii käytännössä kaikkia metsäisiä alueita. Se on Hahkankeitaan kolmanneksi runsain pesimälaji. Hippiäinen (Regulus regulus) Alueen itä- ja koillisosassa oli reviiri (reviirikartta 4). Hippiäinen on kuusivaltaisten metsien pesijä. Harmaasieppo (Muscicapa striata) Kaksi paria asettui pesimään alueelle (reviirikartta 4). Harmaasieppo on monenlaisten metsämaiden ja pihapiirien peruslaji. Kirjosieppo (Ficedula hypoleuca) Kolme paria pesi itäosassa aluetta (reviirikartta 4). Kirjosieppo asuu mielellään lehtojen ja pihapiirien lisäksi myös hyvin karuissa paikoissa, kunhan tarjolla on riittävästi pesäkoloja. Talitiainen (Parus major) Alueella oli kaksi reviiriä (reviirikartta 5). Lajin esiintyminen on riippuvainen pesäpaikoista (tikan- tai luonnonkoloista), sillä se ei kykene itse kovertamaan pesäkoloa, toisin kuin esimerkiksi hömötiainen. 9
10 Varis (Corvus cornix) Yksi pesivä pari oli länsiosan metsässä (reviirikartta 5). Varis pesii kaikenlaisissa elinympäristöissä, mutta on runsaampi asutuksen ja maaseudun liepeillä. Korppi (Corvus corax) Länsiosan metsässä oli reviiri (reviirikartta 5). Alueella oli lentopoikue toisessa laskennassa. Korppi on runsastunut voimakkaasti Satakunnassa kaatopaikkojen myötä ja pesii nykyään asutusten läheisyydessäkin. Peippo (Fringilla coelebs) Rajaukselta löydettiin yhteensä kahdeksan peipporeviiriä (reviirikartta 5). Peippo on Hahkankeitaan toiseksi runsain pesimälaji yhdessä pajulinnun kanssa. Sen tapaa kaikenlaisista metsistä. Vihervarpunen (Carduelis spinus) Neljä paria pesi metsäisissä osissa (reviirikartta 5). Vihervarpunen on kuusikoiden laji, jonka pesimäkannat vaihtelevat voimakkaasti kuusten siemensatojen mukaan. Suojelullisesti huomattavat laji Suojelullisesti huomattavia lajeja ovat riekko, kapustarinta, kuovi ja liro. EU:n lintudirektiivin lajit, EVA-lajit sekä UHEX-lajit Alueella pesivästä lajistosta EU:n lintudirektiivin I-liitteen lajeja ovat kapustarinta ja liro. Suomen erityisvastuulajeja puolestaan ovat tavi, kuovi, liro ja leppälintu. Valtakunnalliseen uhanalaisuusluetteloon ei lukeudu yksikään laji, mutta riekko, kapustarinta ja liro ovat alueellisesti uhanalaisia. Luonnonsuojelulain 46 :n ja 47 :n lintulajit sekä uhanalaiset päiväpetolinnut Kartoituskennoissa ei havaittu luonnonsuojelulain 46 :n ja 47 :n lintulajeja, eikä uhanalaisia päiväpetolintuja. 10
11 Pesimälinnuston suojelupistearvo Suojelupistearvoa voidaan käyttää soiden ja kosteikkojen linnustollisten arvojen vertailuun eri kohteiden välillä. Hahkankeitaan suojelupisteet perustuvat kartoituslaskentojen avulla laskettuun kokonaisparimäärään lajeittain. Tutkimusalueen suojelupistearvo on 13,05, mikä antaa hyvän kuvan alueen varsin edustavasta linnustosta (taulukko 2). Suhteutettuna 100 hehtaarin pinta-alaan vastaava lukema on 19,20, mikä on melko suuri lukema suolle. Suojelupistearvoja tarkastellessa tulee kuitenkin huomioida, että esimerkiksi kuovin suojelupistearvo on suurempi kuin riekolla, mutta maakunnallisesti riekon arvo on huomattavasti suurempi. Taulukko 2. Hahkankeitaan suojelupistearvot lajeittain. Laji Species Parimäärä Suojeluarvo Muunnettu parimäärä Pisteet Pisteet / 100 ha Tavi Anas crecca 3 0,25 2,16 0,54 0,79 Sinisorsa Anas platyrhynchos 1 0,30 1,00 0,30 0,44 Riekko Lagopus lagopus 1 1,12 1,00 1,12 1,65 Kapustarinta Pluvialis apricaria 1 0,92 1,00 0,92 1,36 Kuovi Numenius arquata 1 1,74 1,00 1,74 2,56 Liro Tringa glareola 1 0,54 1,00 0,54 0,79 Sepelkyyhky Columba palumbus 2 0,27 1,62 0,44 0,64 Käki Cuculus canorus 2 0,40 1,62 0,65 0,96 Haarapääsky Hirundo rustica 1 0,19 1,00 0,19 0,28 Metsäkirvinen Anthus trivialis 11 0,07 5,36 0,38 0,56 Niittykirvinen Anthus pratensis 1 1,30 1,00 1,30 1,91 Västäräkki Motacilla alba 2 0,13 1,62 0,21 0,31 Punarinta Erithacus rubecula 2 0,12 1,62 0,19 0,28 Leppälintu Phoenicurus phoenicurus 2 0,12 1,62 0,19 0,28 Pensastasku Saxicola rubetra 3 0,12 2,16 0,26 0,38 Laulurastas Turdus philomelos 3 0,18 2,16 0,39 0,57 Punakylkirastas Turdus iliacus 1 0,09 1,00 0,09 0,13 Lehtokerttu Sylvia borin 2 0,13 1,62 0,21 0,31 Hernekerttu Sylvia curruca 1 0,11 1,00 0,11 0,16 Tiltaltti Phylloscopus collybita 1 0,90 1,00 0,90 1,32 Pajulintu Phylloscopus trochilus 7 0,05 3,90 0,20 0,29 Hippiäinen Regulus regulus 2 0,08 1,62 0,13 0,19 Harmaasieppo Muscicapa striata 2 0,06 1,62 0,10 0,15 Kirjosieppo Ficedula hypoleuca 3 0,11 2,16 0,24 0,35 Talitiainen Parus major 2 0,13 1,62 0,21 0,31 Varis Corvus cornix 1 0,27 1,00 0,27 0,40 Korppi Corvus corax 1 0,78 1,00 0,78 1,15 Peippo Fringilla coelebs 8 0,07 4,29 0,30 0,44 Vihervarpunen Carduelis spinus 4 0,06 2,64 0,16 0,24 Yhteensä ,05 19,20 11
12 Linnustollisesti arvokkaimmat alueet Hahkankeitaan luonnontilainen eli ojittamaton avoneva-alue ja Hahkamanlammi ovat selvästi merkittävimpiä linnustollisilta arvoiltaan. Näillä alueilla pesivät kaikki alueen vaateliaimmat lajit, kuten riekko, kapustarinta, liro ja kuovi. Pesimälinnuston muutokset Alueella ei ole tiettävästi tehty linnustoselvityksiä aiemmin, joten vertailua aiempiin vuosiin ei voida tehdä. Alue on menettänyt linnustollista arvoaan silloin, kun se on ojitettu reunoiltaan. Suon arvo pysynee kuitenkin suhteellisen pitkään muuttumattomana ojien suhteellisen vähäisyyden vuoksi. Ennallistamistoimilla suon arvo luultavasti kohoaisi entisestään. Esimerkiksi Hahkamanlammin seudun ojat tukkimalla alueelle saataisiin enemmän kevättulvan tuomaa luontaista vedennousua, joka pitäisi lammen ympäristön vielä kosteampana. Linnuston kannalta huomioitavat suojelualueet ja aluerajaukset Valtion ympäristöhallinnon Oiva-tietokannan (2012) mukaan Hahkankeitaan selvitysalueella ei sijaitse Natura alueverkostoon kuuluvia kohteita, suojelualueita tai suojeluohjelmiin kuuluvia kohteita. Yhteenveto ja johtopäätökset Hahkankeitaan tutkimusrajauksen pesimälinnusto saatiin kartoitettua melko hyvin kahden inventointikerran aikana touko kesäkuussa Vähintään kolmen laskentakierroksen inventointi olisi kuitenkin suositeltava menetelmä luonnontilaisella suolla, jossa on kuljuja ja lampare. Laskentatulokset osoittavat, että Hahkankeitaalla on merkittäviä linnustollisia arvoja (suojelupistearvo 13,05), sillä vaateliaista lajeista esiintyvät riekko, kapustarinta, kuovi ja liro. Riekkoreviiri on Satakunnan mittakaavassa hyvin merkittävä seikka, sillä laji pesii vain maakunnan pohjoisimmissa osissa ja hyvin harvalukuisena. Pelkästään riekkoparin esiintyminen Hahkankeitaalla riittää nostamaan tutkimuskohteen arvokkaaksi suoksi. Sataa hehtaaria kohden pesimälinnuston parimäärä on yhteensä 86, mikä on varsin vähäinen lukema, mutta suon arvoa tarkastellessa tulee kiinnittää enemmän huomiota vaateliaaseen lajistoon kuin pesimälinnuston parimäärätiheyteen. 12
13 Reviirikartta 1. Tavin (3 paria), sinisorsan (1 pr), riekon (1 pr), kapustarinnan (1 pr), kuovin (1 pr) ja liron (1 pr) reviirit. Tavi Sinisorsa Riekko Kapustarinta Kuovi Liro 13
14 Reviirikartta 2. Sepelkyyhkyn (2 paria), käen (2 pr), haarapääskyn (1 pr), metsäkirvisen (11 pr), niittykirvisen (1 pr) ja västäräkin (2 pr) reviirit. Sepelkyyhky Käki Haarapääsky Metsäkirvinen Niittykirvinen Västäräkki 14
15 Reviirikartta 3. Punarinnan (2 paria), leppälinnun (2 pr), pensastaskun (3 pr), laulurastaan (3 pr), punakylkirastaan (1 pr) ja lehtokertun (1 pr) reviirit. Punarinta Leppälintu Pensastasku Laulurastas Punakylkirastas Lehtokerttu 15
16 Reviirikartta 4. Hernekertun (1 pari), tiltaltin (1 pr), pajulinnun (7 pr), hippiäisen (2 pr), harmaasiepon (2 pr) ja kirjosiepon (3 pr) reviirit. Hernekerttu Tiltaltti Pajulintu Hippiäinen Harmaasieppo Kirjosieppo 16
17 Reviirikartta 5. Talitiaisen (2 paria), variksen (1 pr), korpin (1 pr), peipon (8 pr) ja vihervarpusen (4 pr) reviirit. Talitiainen Varis Peippo Vihervarpunen Korppi 17
18 viitteet Asanti, T., Gustafsson, E., Hongell, H., Hottola, P., Mikkola-Roos., Osara, M., Ylimaunu, J. & Yrjölä, R. 2003: Kosteikkojen linnuston suojeluarvo. Suomen ympäristö 596. Suomen ympäristökeskus, Helsinki. Jakobsson, N. (toim.) 2008: Ympäristön- ja luonnonsuojelu Lakikokoelmat. Edita Publishing Oy. Helsinki. Koskimies, P. & Väisänen, R. A. 1988: Linnustoseurannan havainnointiohjeet. Helsingin yliopiston eläinmuseo. Helsinki. Kouki, J. & Järvinen O. 1980: Kertalaskennan tuloksista suolinnuston tutkimuksessa. Ornis Fennica: 57: Leivo, M., Asanti, T., Koskimies, P., Lammi, E., Lampolahti, J., Mikkola-Roos, M. & Virolainen, E. 2002: Suomen tärkeät lintualueet FINIBA. BirdLife Suomen julkaisuja nro 4. Suomen graafiset palvelut, Kuopio. Rassi, P., Hyvärinen, E., Juslén, A. & Mannerkoski, I. (toim.) 2010: Suomen lajien uhanalaisuus Punainen kirja. Ympäristöministeriö ja Suomen ympäristökeskus, Helsinki. Sierla, L., Lammi, E., Mannila, J. & Nironen, M. 2004: Direktiivilajien huomioon ottaminen suunnittelussa. Suomen Ympäristö 742. Ympäristöministeriö. Söderman, T. 2003: Luontoselvitykset ja luontovaikutusten arviointi kaavoituksessa, YVA-menettelyssä ja Natura-arvioinnissa. Ympäristöopas 109. Suomen ympäristökeskus. Helsinki. Väisänen, R. A., Lammi, E. & Koskimies, P. 1998: Muuttuva pesimälinnusto. Otava, Helsinki. 18
19 Ympäristöministeriö a) lintudirektiivin I-liitteen mukaiset lajit Ympäristöministeriö b) luontodirektiivin II, IV ja V -liitteiden lajit Ympäristöministeriö c) alueellisesti uhanalaiset lintulajit 19